**แผนบริหารความเสี่ยงการทุจริต**

**สำนักงานคณะกรรมการป้องกันและปราบปรามการทุจริตในภาครัฐ**

**ประจำปีงบประมาณ พ.ศ. ๒๕๖6**

**กระบวนงานการตรวจสอบข้อเท็จจริงและการไต่สวนข้อเท็จจริง**

1

**การประเมินความเสี่ยงการทุจริต**

**สำนักงานคณะกรรมการป้องกันและปราบปรามการทุจริตในภาครัฐ**

**ประจำปีงบประมาณ พ.ศ. ๒๕๖6**

**๑ บทนำ**

สำนักงาน ป.ป.ท. ในฐานะที่เป็นหน่วยงานบังคับใช้กฎหมายด้านการป้องกันและปราบปรามการทุจริต ตาม พ.ร.บ. มาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ และที่แก้ไขเพิ่มเติม (ฉบับที่ ๒) พ.ศ. ๒๕๕๙ มีบทบาทสำคัญในฐานะเป็นกลไกของฝ่ายในการป้องกันและแก้ไขปัญหาการทุจริต ในภาครัฐ โดยภารกิจที่รับผิดชอบต่อการป้องกันและปราบปรามการทุจริตภายใต้นโยบายของฝ่ายบริหารซึ่งเป็นภารกิจเชิงรุกทั้งการป้องกันและปราบปรามการทุจริต การกำกับดูแลให้หน่วยงานและเจ้าหน้าที่ของรัฐปฏิบัติตามกฎหมาย (Law Enforcement) การดำเนินงานของหน่วยรัฐที่เป็นเหตุให้เกิดความเดือดร้อนแก่ประชาชนหรือเป็นเหตุให้เกิดความเสียหายแก่ทางราชการอย่างร้ายแรง ตามมาตรา ๕๘/๒ พระราชบัญญัติมาตรการของฝ่ายบริหาร ในการป้องกันและปราบปรามการทุจริต ฯ

การประเมินความเสี่ยงการทุจริต ประจำปีงบประมาณ พ.ศ. ๒๕๖๕ สำนักงาน ป.ป.ท.ได้ตระหนักถึง

ความสำคัญของการบริหารความเสี่ยงการทุจริตซึ่งถือได้ว่าเป็นองค์ประกอบของการกำกับดูแลที่ดีจึงได้มีคำสั่ง

แต่งตั้งคณะทำงานจัดทำระบบการประเมินความเสี่ยงการทุจริต เพื่อจัดทำแผนบริหารความเสี่ยงการทุจริตของสำนักงาน ป.ป.ท. ให้แก่บุคลากรในสำนักงาน ป.ป.ท. ปฏิบัติร่วมกัน รวมทั้งขับเคลื่อนการดำเนินการตาม

แผนบริหารความเสี่ยงการทุจริตของสำนักงาน ป.ป.ท. โดยในปี ๒๕๖๕ คณะทำงานฯ ได้จัดทำแผนการบริหาร

ความเสี่ยง ในหัวข้อ “กระบวนงานการตรวจสอบข้อเท็จจริงและการไต่สวนข้อเท็จจริง” เนื่องจากเป็นกระบวนงาน ในภารกิจหลักของสำนักงาน ป.ป.ท.

**๒.หลักการและวัตถุประสงค์**

การนำเครื่องมือประเมินความเสี่ยงการทุจริตมาใช้ในองค์กรจะช่วยให้เป็นหลักประกันในระดับหนึ่งได้ว่าการดำเนินการขององค์กรจะไม่มีการทุจริต หรือในกรณีที่พบกับการทุจริตที่ไม่คาดคิด โอกาสที่จะประสบกับปัญหาน้อยกว่าองค์กรอื่นหรือหากเกิดความเสียหายขึ้นก็จะเป็นความเสียหายที่น้อยกว่าองค์กรที่ไม่มีการนำเครื่องมือประเมินความเสี่ยงการทุจริตมาใช้ เพราะได้มีการเตรียมการป้องกันล่วงหน้าไว้

**๒.๑ วัตถุประสงค์**

๑) เพื่อให้เข้าใจจุดเสี่ยงที่อาจทำให้เกิดการทุจริต

๒) ปรับปรุงกลไกการทำงาน เพื่อยับยั้งการทุจริต และเพิ่มประสิทธิภาพการทำงานของเจ้าหน้าที่รัฐ

๓) เพื่อสนับสนุนและส่งเสริมให้หน่วยงานภาครัฐมีการบริหารราชการด้วยความโปร่งใสเป็นธรรม ตรวจสอบได้

๔) เพื่อสร้างความมั่นใจให้กับผู้รับบริการและผู้มีส่วนได้เสีย

**๒.๒ นิยามความเสี่ยงการทุจริต** (Corruption Risk) การดำเนินงานหรือการปฏิบัติหน้าที่ที่อาจก่อให้เกิดการ

2

ทุจริตและประพฤติมิชอบ หรืออาจการก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงานในอนาคต

**๒.๓ กรอบในการประเมินความเสี่ยงการทุจริต มี ๔ กระบวนการ ดังนี้**

Corrective :แก้ไขปัญหาที่เคยรับรู้ว่าเกิด สิ่งที่มีประวัติอยู่แล้ว ทำอย่างไรจะไม่ให้เกิดขึ้นซ้ำ

อีก

Detective : เฝ้าระวัง สอดส่อง ติดตามพฤติกรรมเสี่ยง ทำอย่างไรจะตรวจพบต้องสอดส่อง

ตั้งแต่แรก ตั้งข้อบ่งชี้บางเรื่องที่น่าสงสัยทำการลดระดับความเสี่ยงนั้นหรือให้ข้อมูลเบาะแสนั้นแก่ผู้บริหาร

Preventive : ป้องกัน หลีกเลี่ยง พฤติกรรมที่นำไปสู่การสุ่มเสี่ยงต่อการกระทำผิดในส่วน

พฤติกรรมที่เคยรับรู้ว่าเคยเกิดมาก่อน คาดหมายได้ว่ามีโอกาสสูงที่จะเกิดซ้ำอีก (Known Factor) ทั้งที่รู้ว่าทำไป มีความเสี่ยงต่อการทุจริต จะต้องหลีกเลี่ยงด้วยการปรับ Workflow ใหม่ ไม่เปิดช่องว่างให้การทุจริตเข้ามาได้อีก

Forecasting : การพยากรณ์ประมาณการสิ่งที่อาจจะเกิดขึ้นและป้องกันป้องปรามล่วงหน้า

ในเรื่องประเด็นที่ไม่คุ้นเคย ในส่วนที่เป็นปัจจัยความเสี่ยงที่มาจากการพยากรณ์ ประมาณการล่วงหน้าในอนาคต (Unknown Factor)

**๒.๔ ประเภทของความเสี่ยงการทุจริต**

ด้านที่ ๑ ความเสี่ยงทุจริตที่เกี่ยวข้องกับการพิจารณาอนุมัติอนุญาต

ด้านที่ ๒ ความเสี่ยงทุจริตในความโปร่งใสของการใช้อำนาจ และตำแหน่งหน้าที่

ด้านที่ ๓ ความเสี่ยงทุจริตในความโปร่งใสของการใช้จ่ายงบประมาณและการบริหารจัดการ

ทรัพยากรภาครัฐ

**๓. การประเมินความเสี่ยงการทุจริต**

ปีงบประมาณ พ.ศ. ๒๕๖๕ สำนักงานคณะกรรมการป้องกันและปราบปรามการทุจริตในภาครัฐ ได้ทำการคัดเลือกกระบวนงาน การตรวจสอบข้อเท็จจริงและการไต่สวนข้อเท็จจริง ทำการประเมินความเสี่ยงการทุจริตเพื่อจัดทำแผนบริหารจัดการความเสี่ยงการทุจริต เพื่อสร้างมาตรการในป้องกันและการลดโอกาสการทุจริต จากการปฏิบัติงาน (Operational Risk) โดยพิจารณาจาก ๒ ปัจจัย คือ โอกาสที่จะเกิด (Likelihood) พิจารณา

ความเป็นไปได้ที่จะเกิดเหตุการณ์ความเสี่ยงและผลกระทบ (Impact) การวัดความรุนแรงของความเสียหายที่จะเกิดขึ้นจากความเสี่ยงนั้น

**๓.๑ เกณฑ์การประเมินความเสี่ยงการทุจริต กระบวนงานการตรวจสอบข้อเท็จจริงและการไต่สวนข้อเท็จจริงของสำนักงาน ป.ป.ท.**

**๑ เกณฑ์โอกาสที่จะเกิด (Likelihood)**

3

|  |  |
| --- | --- |
| **โอกาสเกิดการทุจริต (Likelihood)** | |
| **๕** | เหตุการณ์อาจเกิดขึ้นได้สูงมาก เกิน (๔ ครั้ง) ขึ้นไป |
| **๔** | เหตุการณ์ที่อาจเกิดได้สูง ไม่เกิน (๓ ครั้ง) |
| **๓** | เหตุการณ์ที่อาจเกิดขึ้น ไม่เกิน (๒ ครั้ง ) |
| **๒** | เหตุการณ์ที่อาจเกิดขึ้น ไม่เกิน (๑ ครั้ง ) |
| **๑** | เหตุการณ์ไม่น่ามีโอกาสเกิดขึ้น (ไม่เกิดขึ้นเลย) |

**๒ เกณฑ์ผลกระทบ (Impact)**

|  |  |
| --- | --- |
| **ระดับความรุนแรงของผลกระทบ (Impact)** | |
| **๕** | กระทบต่องบประมาณและความเชื่อมั่นของสังคมระดับสูงมาก |
| **๔** | กระทบต่องบประมาณและความเชื่อมั่นของสังคมระดับสูง |
| **๓** | กระทบต่องบประมาณและความเชื่อมั่นของสังคมระดับปานกลาง |
| **๒** | กระทบต่องบประมาณและความเชื่อมั่นของสังคมระดับต่ำ |
| **๑** | กระทบต่องบประมาณและความเชื่อมั่นของสังคมระดับต่ำมาก |

**๓ ระดับความเสี่ยงการทุจริต**

|  |  |  |  |  |  |
| --- | --- | --- | --- | --- | --- |
| **Risk Score** | | | | | |
| **โอกาสเกิด** | **ผลกระทบ** | | | | |
| **1** | **2** | **3** | **4** | **5** |
| **5** | สูง | สูง | สูงมาก | สูงมาก | สูงมาก |
| **4** | ปานกลาง | สูง | สูง | สูงมาก | สูงมาก |
| **3** | ต่ำ | ปานกลาง | สูง | สูง | สูงมาก |
| **2** | ต่ำ | ต่ำ | ปานกลาง | สูง | สูงมาก |
| **1** | ต่ำ | ต่ำ | ปานกลาง | สูง | สูง |

**๓.๒ การประเมินความเสี่ยงการทุจริต**

เป็นขั้นตอนการระบุประเด็นความเสี่ยงการทุจริต และการจัดระดับความรุนแรงของความเสี่ยงการทุจริต โดยการระบุรายละเอียดเหตุการณ์ที่มีโอกาสเกิดความเสี่ยงการทุจริตว่ามีรูปแบบพฤติการณ์การทุจริตที่ในแต่ละขั้นตอนในการดำเนินงานของกระบวนงาน**การตรวจสอบข้อเท็จจริงและการไต่สวนข้อเท็จจริง ( ด้านที่ ๒ ความเสี่ยงทุจริตในความโปร่งใสของการใช้อำนาจและตำแหน่งหน้าที่)** โดยการค้นหาความเสี่ยงการทุจริตค้นหาจากความเสี่ยงที่เคยเกิด หรือคาดว่าจะเกิดซ้ำสูง มีประวัติอยู่แล้ว (Known Factor ) และไม่เคยเกิดหรือไม่มีประวัติมาก่อน แต่มีความเสี่ยงจากการพยากรณ์ในอนาคตว่ามีโอกาสเกิด (Unknown Factor) ในขั้นตอนนี้เป็นการตั้งสมมุติฐานหรือ เป็นการพยากรณ์ล่วงหน้าที่อาจเกิดขึ้นในอนาคตเพิ่มเติม (Scenario) เป็นการมองข้อมูลไปข้างหน้า (Forward looking information)

4

|  |  |  |  |  |  |
| --- | --- | --- | --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ**  **กระบวนงาน : กระบวนงานการตรวจสอบข้อเท็จจริงและการไต่สวนข้อเท็จจริง** | | | | | |
| **ที่** | **ขั้นตอนการดำเนินงาน** | **ประเด็นความเสี่ยงการทุจริต** | **Risk Score (L x I)** | | |
| **Likelihood** | **Impact** | **Risk Score** |
| 1 | การรับสำนวนและมอบ  สำนวน | (๑) สำนวนหาย รับสำนวนมาแล้วทำหายหรือจงใจปกปิดไม่รายงานให้ผู้บังคับบัญชาทราบ  (๒) การโยกย้าย ไม่ส่งมอบสำนวน หรือ  ส่งสำนวนไม่ครบถ้วน | 2 | 5 | 10  สูงมาก |
| 2 | การสอบปากคำผู้กล่าวหา/พยาน | ผู้รับผิดชอบรับมอบสำนวน/ลงลายมือชื่อรับสำนวน  (1) ผู้รับผิดชอบสำนวนเจตนาไม่เรียก  ผู้กล่าวหา/พยานสำคัญมาสอบปากคำ  (2) ผู้รับผิดชอบสำนวนจูงใจ/ให้คำมั่น  สัญญา/ขู่เข็ญ/หลอกลวง ให้ผู้กล่าวหา/  พยานให้ถ้อยคำที่เป็นประโยชน์กับผู้ใด  ผู้หนึ่งในสำนวนคดี  (3) ผู้รับผิดชอบสำนวนเจตนาเพิ่มหรือ  ปรับเปลี่ยนข้อเท็จจริงที่เป็นสาระสำคัญแห่งคดีในคำให้การ | 2 | 4 | 8  สูง |
| 3 | การขอพยานหลักฐานจาก  หน่วยงาน | (1) ผู้รับผิดชอบสำนวนเจตนาไม่ขอ  พยานหลักฐานสำคัญจากหน่วยงาน  (2) ผู้รับผิดชอบสำนวนเจตนาไม่นำ  พยานหลักฐานที่สำคัญเข้าสำนวนคดี | 2 | 4 | 8  สูง |
| 4 | การลงพื้นที่แสวงหาข้อเท็จจริง | (1) ผู้รับผิดชอบสำนวนใช้ตำแหน่ง  หน้าที่ เพื่อแสวงหาผลประโยชน์  โดยมิชอบด้วยกฎหมาย  (2) รับสินน้ำใจหรือผลประโยชน์ใน  รูปแบบต่าง ๆ จากการปฏิบัติหน้าที่ | 3 | 5 | 15  สูงมาก |
| 5 | การจัดทำรายงานผลการ  แสวงหาข้อเท็จจริงและการรวบรวมพยานหลักฐานหรือรายงานการ | (1) ผู้รับผิดชอบสำนวนไม่นำพยานหลักฐาน  ตามที่ได้แสวงหาข้อเท็จจริงหรือ  ไต่สวนข้อเท็จจริงเข้ามาในสำนวนคดี | 2 | 4 | 8  สูง |

5

|  |  |  |  |  |  |
| --- | --- | --- | --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ**  **กระบวนงาน : กระบวนงานการตรวจสอบข้อเท็จจริงและการไต่สวนข้อเท็จจริง** | | | | | |
| **ที่** | **ขั้นตอนการดำเนินงาน** | **ประเด็นความเสี่ยงการทุจริต** | **Risk Score (L x I)** | | |
| **Likelihood** | **Impact** | **Risk Score** |
|  | ไต่สวนข้อเท็จจริง พร้อม  เสนอความเห็นในคดี | เพื่อเอื้อประโยชน์ในทางคดีให้กับฝ่ายใดฝ่ายหนึ่งในสำนวนคดี  (2) ผู้รับผิดชอบสำนวนจัดทำรายงานและความเห็นทางคดีไม่ตรงกับข้อเท็จจริงและพยานหลักฐานที่รวบรวมมาได้เพื่อเอื้อประโยชน์ในทางคดีให้กับฝ่ายใดฝ่ายหนึ่ง ในสำนวนคดี  (๓)การถูกแทรกความเห็นทางคดีโดยผู้ที่มีอำนาจเหนือกว่า  (๔) ผู้รับผิดชอบสำนวนมีความสัมพันธ์  เกี่ยวข้องกับฝ่ายใดฝ่ายหนึ่งในสำนวนคดีส่งผลให้เกิดความไม่เป็นกลางทางคดี |  |  |  |
| 6 | ผู้อำนวยการกลุ่มงาน  ผู้อำนวยการสำนัก ผู้ช่วย  เลขาธิการคณะกรรมการ  ป.ป.ท. รองเลขาธิการ  คณะกรรมการ ป.ป.ท.  ที่ได้รับมอบหมาย หรือ  เลขาธิการคณะกรรมการ  ป . ป . ท . พิจารณาให้ความเห็นทางคดี | (๑) การถูกแทรกความเห็นทางคดีโดยผู้ที่มีอำนาจเหนือกว่า  (๒) ผู้พิจารณาให้ความเห็นสำนวน  มีความสัมพันธ์เกี่ยวข้องกับฝ่ายใดฝ่ายหนึ่งในสำนวนคดี ส่งผลให้เกิดความไม่เป็นกลางทางคดี | 3 | 4 | 12  สูง |
| 7 | การใช้จ่ายงบประมาณ  ในการเดินทางไปราชการ | (๑) เบิกเท็จ  (๒) เบิกไม่เหมาะสม หรือเกินความ  จำเป็น | 2 | 4 | 8  สูง |
| 8 | การใช้จ่ายงบประมาณ  ในการประสานงานและ  พัฒนาสัมพันธ | (๑) เบิกเท็จ  (๒) เบิกไม่เหมาะสม หรือเกินความ  จำเป็น | 3 | 5 | 15  สูงมาก |
| 9 | การเบิกจ่ายค่าตอบแทน  พยาน | เบิกเท็จ | 1 | 5 | 5  สูง |

6

|  |  |  |  |  |  |
| --- | --- | --- | --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ**  **กระบวนงาน : กระบวนงานการตรวจสอบข้อเท็จจริงและการไต่สวนข้อเท็จจริง** | | | | | |
| **ที่** | **ขั้นตอนการดำเนินงาน** | **ประเด็นความเสี่ยงการทุจริต** | **Risk Score (L x I)** | | |
| **Likelihood** | **Impact** | **Risk Score** |
| 10 | การเบิกจ่ายค่าตอบแทน  ทนายความ | (๑) เบิกเท็จ  (๒) เบิกไม่เหมาะสม | 1 | 5 | 5 |
| 11 | การเบิกจ่ายค่าเบี้ยประชุม  คณะอนุกรรมการไต่สวน  ข้อเท็จจริง | (๑) เบิกเท็จ  (๒) เบิกไม่เหมาะสม หรือเกินความ  จำเป็น | 2 | 5 | 10  สูงมาก |

7

**แผนบริหารจัดการความเสี่ยงการทุจริตกระบวนงานการตรวจสอบข้อเท็จจริงและการไต่สวนข้อเท็จจริง**

**สำนักงานคณะกรรมการป้องกันและปราบปรามการทุจริตในภาครัฐ**

**ประจำปีงบประมาณ พ.ศ. ๒๕๖6**

ปีงบประมาณ พ.ศ. ๒๕๖๕ สำนักงานคณะกรรมการป้องกันและปราบปรามการทุจริตในภาครัฐ ได้ทำการ คัดเลือกกระบวนงาน **การตรวจสอบข้อเท็จจริงและการไต่สวนข้อเท็จจริง** ทำการประเมินความเสี่ยงการทุจริต เพื่อจัดทำแผนบริหารจัดการความเสี่ยงการทุจริต เพื่อสร้างมาตรการในป้องกันและการลดโอกาสการทุจริต จากการปฏิบัติงาน (Operational Risk) โดยพิจารณาจาก ๒ ปัจจัย คือ โอกาสที่จะเกิด (Likelihood) พิจารณา ความเป็นไปได้ที่จะเกิดเหตุการณ์ความเสี่ยงและผลกระทบ (Impact) การวัดความรุนแรงของความเสียหายที่จะ เกิดขึ้นจากความเสี่ยงนั้น

ในการจัดทำแผนบริหารจัดการความเสี่ยงการทุจริต พิจารณาความเสี่ยงการทุจริตที่อยู่ในโชน **สีแดง (Red Zone)** จะถูกเลือกมาทำแผนบริหารจัดการความเสี่ยงการทุจริต ในปีงบประมาณ พ.ศ. ๒๕๖๕ เป็นลำดับแรก การจัดทำแผนบริหารจัดการความเสี่ยงการทุจริตได้ประเมินมาตรการควบคุมความเสี่ยงการทุจริต ของกระบวนงานหรือโครงการที่ทำการประเมินของหน่วยงานที่มีอยู่ในปัจจุบัน (Key Controls in place) มาทำ การประเมินว่ามีประสิทธิภาพอยู่ในระดับใด ดี พอใช้ หรืออ่อน เพื่อพิจารณาจัดทำมาตรการควบคุมความเสี่ยงการ ทุจริตเพิ่มเติม (Further Actions to be Taken)

จากการประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และ อำนาจกระบวนงาน : กระบวนงานการตรวจสอบข้อเท็จจริงและการไต่สวนข้อเท็จจริง ได้ดังนี้ เพื่อจะนำขั้นตอนของกระบวนงานการตรวจสอบข้อเท็จจริงและการไต่สวนข้อเท็จจริง **ที่เป็นความเสี่ยงที่อยู่ในระดับสูงมาก** มาทำแผนบริหารจัดการความเสี่ยงการทุจริต เพื่อป้องกันและลดโอกาสการทุจริต

|  |  |
| --- | --- |
| **ระดับ** | **คำอธิบาย**  **การประเมินประสิทธิภาพมาตรการควบคุมความเสี่ยงการทุจริตที่หน่วยงานมีในปัจจุบัน** |
| **ดี** | การควบคุมมีความเข้มแข็งและดำเนินไปได้อย่างเหมาะสมซึ่งช่วยให้เกิดความมั่นใจได้ในระดับที่สมเหตุสมผลว่าจะสามารถลดความเสี่ยงการทุจริตได้ |
| **พอใช้** | การควบคุมยังขาดประสิทธิภาพถึงแม้ว่าจะไม่ทำให้เกิดผลเสียหายจากความเสี่ยงอย่างมีนัยสำคัญ แต่ก็ควรมีการปรับปรุงเพื่อให้มั่นใจว่าจะสามารถลดความเสี่ยงการทุจริตได้ |
| **อ่อน** | การควบคุมไม่ได้มาตรฐานที่ยอมรับได้เนื่องจากมีความหละหลวมและไม่มีประสิทธิผลการควบคุมไม่ทำให้มั่นใจอย่างสมเหตุสมผลว่าจะสามารถลดความเสี่ยงการทุจริตได้ |

8

**แผนบริหารจัดการความเสี่ยงการทุจริตกระบวนงานการตรวจสอบข้อเท็จจริงและการไต่สวนข้อเท็จจริง**

|  |  |  |
| --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ** | | |
| **ลำดับที่** | **ขั้นตอนการดำเนินงาน/**  **ประเด็นความเสี่ยงการทุจริต** | **มาตรการควบคุมความเสี่ยงการทุจริต** |
| **1** | **การรับสำนวนและมอบสำนวน**  (๑) สำนวนหาย  รับสำนวนมาแล้วทำหาย หรือจงใจปกปิด  ไม่รายงานให้ผู้บังคับบัญชาทราบ  (๒) การโยกย้าย ไม่ส่งมอบสำนวน หรือส่ง  สำนวนไม่ครบถ้วน  (๑๐ สูงมาก) | **ระบบป้องกันสำนวนสูญหาย การไม่ส่งมอบสำนวนกรณีมีการโยกย้าย**  ๑.จัดทำระบบคลังสำนวน  ๑.๑ โครงการจัดจ้างทำระบบคลังสำนวนคดี สำนักงาน ป.ป.ท. เช่นกำหนดให้มีการกล่อง/แฟ้มสำนวน ที่เป็นเอกลักษณ์ ที่แตกต่างจากแฟ้มปกติทั่วไป เพื่อให้เห็นเด่นชัด การจัดเก็บเป็นระบบค้นหาง่าย หายก็รู้ ซึ่งปัจจุบันการจัดเก็บสำนวนคดีของสำนักงาน ป.ป.ท.  เป็นแฟ้มปกติทั่วไป อาจมีการหลงปะปน หรือการหลงลืมอาจทำการสำนวนสูญหายได้ และยังไม่เป็นมาตรฐานเดียวกันทั้งสำนักงาน  ๑.๒ กำหนดเป็นนโยบาย ของผู้บริหารสำนักงาน ป.ป.ทให้มีการสแกนข้อมูลเป็นไฟล์ดิจิตอล เพื่อเก็บเป็นฐานข้อมูล และสามารถนำมาใช้ได้ กรณีสำนวนสูญหายโดยมีการมอบหมายการกำกับดูแล และตรวจสอบการปฏิบัติงาน |
| 2 | การลงพื้นที่แสวงหาข้อเท็จจริง  (1) ผู้รับผิดชอบสำนวนใช้ตำแหน่งหน้าที่  เพื่อแสวงหาผลประโยชน์โดยมิชอบด้วย  กฎหมาย  (2) รับสินน้ำใจหรือผลประโยชน์ในรูปแบบ  ต่าง ๆ จากการปฏิบัติหน้าที่  (๑๕ สูงมาก) | **การจัดทำแนวปฏิบัติที่ดี (Do & Don’t) การลงพื้นที่แสวงหาข้อเท็จจริง**  เพื่อเป็นมาตรการควบคุมความเสี่ยงการเรียก-รับ หรือยอมจะรับทรัพย์สิน หรือประโยชน์อื่นใดไม่ว่าเพื่อตนเองหรือผู้อื่น หรือผลประโยชน์ในรูปแบบต่างๆ เช่น ไม่รับสินบน สินน้ำใจ และไม่เรียกร้องผลประโยชน์รวมถึงการก่อให้เกิดการขัดกันระหว่างผลประโยชน์ส่วนตนกันผลประโยชน์ส่วนรวมของหน่วยงานให้มีการบังคับใช้ อย่างเคร่งครัดและให้มีการเผยแพร่  แนวปฏิบัติที่ดี (Do & Don’t)การลงพื้นที่แสวงหาข้อเท็จจริง บนเวปไชต์ของสำนักงาน ป.ป.ท. |

9

|  |  |  |
| --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ** | | |
| **ลำดับที่** | **ขั้นตอนการดำเนินงาน/**  **ประเด็นความเสี่ยงการทุจริต** | **มาตรการควบคุมความเสี่ยงการทุจริต** |
| 3 | การใช้จ่ายงบประมาณในการประสานงาน  และพัฒนาสัมพันธ์  (๑) เบิกเท็จ  (๒) เบิกไม่เหมาะสม หรือเกินความจำเป็น  (๑๐ สูงมาก) | **จัดทำแนวทางการใช้จ่ายงบประมาณในการประสานงานหรือพัฒนาสัมพันธ์**  เพื่อเป็นมาตรการควบคุมความเสี่ยงในการใช้จ่ายงบประมาณ ในการประสานงานหรือพัฒนาสัมพันธ์ของหน่วยงาน  **ให้มีการบังคับใช้อย่างเคร่งครัดและให้มีการเผยแพร่แนวทางการใช้จ่ายงบประมาณในการประสานงานและพัฒนาสัมพันธ์บนเวปไชต์ของสำนักงาน ป.ป.ท.**  ทั้งนี้ ให้ผู้รับผิดชอบสำนวน ดำเนินการดังนี้  ๑. จัดทำแผนปฏิบัติงานและแผนค่าใช้จ่ายในการประสานงานหรือพัฒนาสัมพันธ์ โดยระบุให้ชัดเจนว่าเป็นค่าใช้จ่ายใน  การดำเนินการอื่นใดอันจำเป็นแก่การป้องกันและปราบปรามการทุจริตตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต อะไรบ้าง เป็นจำนวนเงิน  เท่าไร เสนอต่อผู้อำนวยการสำนัก/กอง อนุมัติให้ความเห็นชอบก่อนใช้จ่าย  ๒. จัดทำแบบรายงานค่าใช้จ่ายตามแผนปฏิบัติงานและแผนค่าใช้จ่ายในการประสานงานหรือพัฒนาสัมพันธ์ตามข้อ ๑เก็บไว้เป็นข้อมูลเพื่อใช้เป็นหลักฐานหากมีการตรวจสอบในภายหลัง  ๓. รวบรวมและจัดทำแบบรายงานค่าใช้จ่ายงบประมาณในการประสานงานหรือพัฒนาสัมพันธ์ ตามแบบรายงานที่กำหนด รายไตรมาส ส่ง ศปท. เพื่อรวบรวมเสนอกลุ่มตรวจสอบภายใน สำหรับใช้เป็นข้อมูลประกอบการ  ตรวจสอบต่อไป |

10

|  |  |  |
| --- | --- | --- |
| **ด้านที่ ๒ ประเมินความเสี่ยงการทุจริตเกี่ยวกับความโปร่งใสของการใช้ตำแหน่งหน้าที่และอำนาจ** | | |
| **ลำดับที่** | **ขั้นตอนการดำเนินงาน/**  **ประเด็นความเสี่ยงการทุจริต** | **มาตรการควบคุมความเสี่ยงการทุจริต** |
| 4 | การเบิกจ่ายค่าเบี้ยประชุม  คณะอนุกรรมการไต่สวนข้อเท็จจริง  (๑) เบิกเท็จ  (๒) เบิกไม่เหมาะสม หรือเกินความจำเป็น  (๑๐ สูงมาก) | **จัดทำเกณฑ์ในการเบิกค่าเบี้ยประชุมคณะอนุกรรมการไต่สวนข้อเท็จจริง ของสำนักงาน ป.ป.ท.**  มีการกำหนดหลักเกณฑ์การกำหนดจำนวนครั้งในการประชุมในแต่ละสำนวนคดี |

ทั้งนี้ ในปีงบประมาณ พ.ศ. ๒๕๖๕ สำนักงาน ป.ป.ท. ได้นำขั้นตอนการดำเนินงาน/ประเด็นความเสี่ยงการทุจริตการลงพื้นที่แสวงหาข้อเท็จจริง และการใช้จ่ายงบประมาณในการประสานงานและพัฒนาสัมพันธ์ซึ่งเป็นขั้นตอนการดำเนินงาน/ประเด็นความเสี่ยงการทุจริตที่มีคะแนนความเสี่ยงในระดับสูงมาก มาจัดทำมาตรการควบคุม ความเสี่ยงการทุจริต โดยจัดทำ**แนวปฏิบัติในการลงพื้นที่แสวงหาข้อเท็จจริง และแนวทางการใช้จ่ายงบประมาณในการประสานงานหรือพัฒนาสัมพันธ์** เพื่อให้มีการบังคับใช้ อย่างเคร่งครัดและให้มีการเผยแพร่บนเวปไชต์ของสำนักงาน ป.ป.ท.